Wakazi walilia Gavana Kingi akomeshe tatizo kuu la maji

KILIFI 
WAKAZI wa Malindi na Watamu, Kaunti ya Kilifi wamelalamikia uhaba wa maji unaokumba kaunti hiyo ya kitalii na kumtaka Gavana Amason Kingi asuluhishe tatizo hilo sugu. Wakizungumza na wanahabari mjini Malindi wakiongozwa na Bw Chrispin  Chenzo, wakazi hao walisema kampuni ya kusambaza maji (Mawasco) imekuwa ikipuuza kilio chao kila wakati maji yanapopotea kwa zaidi ya wiki moja licha ya wao kulipa kodi ya maji wakati ufaao.
"Hii si mara ya kwanza wala ya pili au ya tatu ambapo tumekuwa tukikosa maji bila kuelezewa sababu zitakazotuwezesha kujipanga," alisema na kuongeza, "huenda sasa tukafanya maandamano kwa sababu mkurugenzi wa Mawasco hajaeleza wazi kwa nini hakuna maji na ni lini yatarudi.
Juhudi za kumtafuta Mkurugenzi mkuu wa Mawasco. Bw Gerald Mwambire ofisini mwake Malindi hazikufua dafu kwa sababu hakupatikana na wala haku jibu simu. 
Bw Mohamed Athman, ambaye pia napo tumekuwa tukikosa maji mkazi alilaumu usimamizi wa Mawasco kwa uzembe na kumtaka Gavana Kingi aingilie kati ili kusuluhisha tatizo hilo ambalo linaathiri wakazi.
"Tunamtaka Gavana Kingi aingilie kati kwa sababu wiki moja sasa imeisha bila maji na uhaba huo umeathiri biashara kama vile hoteli, vinyozi, maduka na hata mahospitali," alisema na kuongeza.